
Priedas Nr.3
Sutarties projektas

PASLAUGŲ TEIKIMO SUTARTIS NR. SU-__
2025 m.________________
Uždaroji akcinė bendrovė „Utenos butų ūkis“, įmonės kodas 183605327 (toliau – Užsakovas), atstovaujama direktoriaus Rimanto Mackevičiaus, (toliau Užsakovas), veikiančio pagal bendrovės įstatus, ir 

______________________, įmonės kodas _____________(toliau – Paslaugų teikėjas ), atstovaujama _______________________ veikiančio(-s)  pagal _________________________,
toliau kiekviena atskirai vadinama Šalimi, o bendrai vadinamos Šalimis, sudarėme šią tiekimo sutartį (toliau - Sutartis):

I. SUTARTIES OBJEKTAS
1.1. Lietuvos valstybės vėliavų iškėlimas ir nuleidimas Užsakovo administruojamuose daugiabučiuose pastatuose valstybinių švenčių dienomis (vasario 16-ąją, kovo 11-ąją, liepos 6-ąją) (toliau - Paslaugos). Iš viso - 292 (du šimtai devyniasdešimt du) daugiabučiai namai. Paslaugų teikimo techninė specifikacija pateikiama šios Sutarties priede Nr. 1, kuri yra neatskiriama Sutarties dalis. Objektų sąrašas gali nežymiai kisti (didėti/mažėti) dėl administruojamų namų pokyčio.

1.2. Šis pirkimas laikomas žaliuoju pirkimu, nes pirkime taikomas aplinkos apsaugos priemonių įgyvendinimas: vadovaujantis Aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdamos prekes, paslaugas ar darbus, taikymo tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508, 4.4.3 papunkčiu, perkamos nematerialaus pobūdžio (intelektinės) Paslaugos, nesusijusios su materialaus objekto sukūrimu, kurių teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.
II. SUTARTIES KAINA
2.1. Vieno daugiabučio namo vėliavos iškėlimo ir nuleidimo kaina yra _________EUR (____ eurai ir ___ ct) be PVM. PVM sudaro ______ EUR (____ eurai ir ___ ct). Vieno namo vėliavos iškėlimo ir nuleidimo kaina kartu su PVM yra _____ EUR (____ eurai ir ___ ct).
2.1. Už šią kainą Paslaugų teikėjas įsipareigoja suteikti Paslaugas, numatytas Sutarties I dalyje, vadovaujantis Sutarties priede Nr.1 pateiktu pasiūlymu ir Sutarties priede Nr. 2 pateiktu adresų sąrašu. Į Sutarties kainą įeina darbo jėga, mokesčiai, transportavimo ir kitos Paslaugų teikėjui priklausančios, sutinkamai su Lietuvos Respublikos įstatymais, išlaidos ir Sutarties 5.3 punkte nurodytas sutarties administravimo mokestis.
2.2. Paslaugos teikėjui mokama tik už faktiškas atliktas paslaugas ir pakabintas vėliavas.
III. PASLAUGŲ SUTEIKIMO TERMINAI
3.1. Visas sutartyje numatytas Paslaugas Paslaugų teikėjas įsipareigoja vykdyti 36 mėnesius nuo sutarties įsigaliojimo dienos, t. y. 2025 m. kovo 1 d.  
3.2. Lietuvos valstybės vėliavos privalo būti iškeltos 7 val. ir nuleistos ne anksčiau 22 val.
IV. ATSISKAITYMAI IR MOKĖJIMAI
4.1. Atsiskaitymo už paslaugas pagrindas yra sąskaita-faktūra ir atliktų paslaugų aktas kartu su atliktų paslaugų fotofiksacija.
4.2 Paslaugos tiekėjas, atlikęs sutartyje numatytas Paslaugas pateikia Užsakovui sąskaitą ir atliktų darbų aktą ir fotofiksacijas skaitmeniniame formate. Fotofiksacijos turi būti užvadintos paslaugų suteikimo adresais.
4.3. Vykdant pirkimo sutartį, pridėtinės vertės mokesčio sąskaitos faktūros, sąskaitos faktūros, kreditiniai ir debetiniai dokumentai bei avansinės sąskaitos teikiami naudojantis informacinės sistemos „SABIS“ priemonėmis.
4.4. Užsakovas įsipareigoja, kad per 30 dienų, pasirašius paslaugų priėmimo perdavimo aktą, sutarties suma bus pervesta į sutartyje nurodytą Paslaugų teikėjo sąskaitą.
V. ŠALIŲ ĮSIPAREIGOJIMAI
5.1. Užsakovas įsipareigoja:
5.1.1. iki 2025-03-05 aprūpinti Paslaugos tiekėją reikiamu kiekiu vėliavomis, kotais ir kopėtėlėmis, suteiki patalpas jų saugojimui;
5.1.2. priimti iš Paslaugų teikėjo atliktas Paslaugas ir už jas atsiskaityti.
5.2. Paslaugų teikėjas įsipareigoja:
5.2.1. naudoti Užsakovo suteiktas vėliavas, jų kotus, kurie reikalingi Paslaugoms atlikti;

5.2.2. atliekant paslaugas laikytis teisės aktų, reglamentuojančių Lietuvos Respublikos valstybės vėliavos oficialaus jos naudojimo Lietuvos Respublikoje principus ir tvarką bei reikalavimus; 

5.2.3. iš anksto pranešti Užsakovui apie vėliavų ar jų kotų poreikį, informuoti apie vėliavų laikiklių būklę, trukdančią Paslaugų teikėjui atlikti pareigas, dingusias vėliavas ar/ir kotus ir dingimo priežastis;

5.2.4. paslaugas atlikti pats, savo rizika;
5.2.5. visas Paslaugas atlikti sutartais ir Sutartyje numatytais terminais ir priduoti juos Užsakovui,
5.2.6. užtikrinti higienos ir saugos darbe reikalavimus atlikimo vietoje, jos priešgaisrinę apsaugą ir aplinkos ekologinę apsaugą;
5.2.7. laikytis teisės aktų, reglamentuojančių darbuotojų saugą, reikalavimų, instruktuoti savo darbuotojus bei teikti jiems informaciją apie esamus ar galimus rizikos veiksnius atliekant sutartyje numatytas Paslaugas;
5.2.8. vykdyti gautus Užsakovo nurodymus, jei šie nurodymai neprieštarauja Sutarties sąlygoms ir normatyviniams dokumentams.
5.3. Užsakovas prižiūri Paslaugų kokybę ir yra atsakingas už atsiskaitymą su Paslaugų teikėju, todėl Paslaugų teikėjas už šių Paslaugų administravimą moka Užsakovui 8 proc. dydžio sutarties administravimo mokestį, skaičiuojamą nuo Paslaugų teikėjo pateiktoje PVM sąskaitoje-faktūroje nurodytos sumos be PVM. Administravimo mokestis užskaitomas kaip mokėjimas už Užsakovo atliktus Paslaugas nuo Paslaugų teikėjo pateiktos PVM sąskaitos - faktūros gavimo dienos, Užsakovui išrašant PVM sąskaitą- faktūrą.
VI. KONFIDENCIALUMO PAREIGA
6.1. Jeigu viena Sutarties šalis suteikia kitai šaliai konfidencialią informaciją, tai šalis, sužinojusi ir gavusi tokią informaciją privalo jos neatskleisti ar nenaudoti savo tikslams. Jeigu Sutarties šalis šią pareigą pažeidžia, ji privalo atlyginti kitai šaliai padarytą žalą.
VII. ŠALIŲ ATSAKOMYBĖ IR TEISĖ
7.1. Šalys privalo tinkamai ir laiku vykdyti savo sutartines prievoles. Šalis, neįvykdžiusi ar netinkamai įvykdžiusi savo prievolę, privalo atlyginti kitai Šaliai šios patirtus nuostolius.
7.2. Užsakovo turtinė atsakomybė:
7.2.1. Užsakovas, šioje sutartyje nustatytu laiku neatsiskaitęs su Paslaugų teikėju, moka Paslaugų teikėjui 0,02% nuo neapmokėtos sumos dydžio delspinigių už kiekvieną uždelstą atsiskaityti dieną, nuo atliktų Paslaugų akto pasirašymo dienos.
7.3. Paslaugų teikėjo turtinė atsakomybė:
7.3.1. Paslaugų teikėjas atsako Užsakovui už nukrypimus nuo šios sutarties reikalavimų ir tokiu atveju Užsakovas turi teisę reikalauti iš Paslaugų teikėjo:
7.3.1.1. atlyginti Užsakovo patirtas išlaidas susijusias su Lietuvos Respublikos administracinių nusižengimų kodekso 519 straipsnyje įtvirtintomis nuostatomis - Vėliavų iškėlimo tvarkos pažeidimas;
7.3.2. Paslaugų teikėjas privalo imtis visų įmanomų priemonių Užsakovo jam patikėto turto saugumui užtikrinti ir atsako už šio turto praradimą ar sužalojimą.
7.3.3. Paslaugų teikėjas atsako už žalą aplinkai, atsiradusią Paslaugų atlikimo teritorijoje, jei tokia žala atsirado dėl Paslaugų teikėjo ar jo darbuotojų veiksmų ar jų įtakoje.
VIII. SUTARTIS GALIOJIMO TERMINAS IR SUTARTIES 
NUTRAUKIMAS PRIEŠ TERMINĄ
8.1. Sutartis įsigalioja nuo 2025 m. kovo 1 d.  ir galioja 36 mėnesius. 
8.2. Sutartis prieš terminą gali būti nutraukta:
8.2.1. raštišku Šalių susitarimu;
8.2.2. vienašališku Užsakovo sprendimu, jeigu Paslaugų teikėjas nevykdo ar vykdo netinkamai savo prisiimtus, šioje sutartyje numatytus, įsipareigojimus, įspėjus raštiškai prieš 14 kalendorinių dienų. 
IX. KITOS SUTARTIES SĄLYGOS
9.1. Vykdydamos šią sutartį, Šalys vadovaujasi Lietuvos Respublikos įstatymais, kitais norminiais aktais, šios sutarties sąlygomis bei šios sutarties papildymais ir priedais.
9.2. Ginčai tarp sutarties Šalių sprendžiami derybomis arba Lietuvos Respublikos įstatymų nustatyta tvarka.
9.3. Sutartis gali būti keičiama ir papildoma tik raštišku Šalių susitarimu ir tik tuo atveju, jei tai neprieštarauja teisės aktų reikalavimai.
9.4. Šalys įsipareigoja apie rekvizituose nurodytų duomenų pasikeitimus viena kitą informuoti ne vėliau, kaip per tris darbo dienas nuo kitų pasikeitimų dienos.
9.5. Visi pranešimai, prašymai, rašytiniai reikalavimai ar kiti dokumentai pagal šią sutartį turi būti siunčiami rekvizituose nurodytais adresais. Toks išsiuntimas laikomas tinkamu šiame punkte nurodytų dokumentų įteikimu.
9.6. Šalys pareiškia, kad jos yra teisėtai veikiantys ūkio subjektai, gali verstis ūkine - finansine veikla, sudaryti šią sutartį ir tinkamai vykdyti prisiimtus įsipareigojimus.
9.7. Paslaugų teikėjas įsipareigoja ir garantuoja, kad asmuo, pasirašantis šią sutartį jo vardu, yra tinkamai įgaliotas ją pasirašyti. 
9.8. Užsakovas įsipareigoja ir garantuoja, kad asmuo, pasirašantis šią sutartį jo vardu, yra tinkamai įgaliotas ją pasirašyti. 
9.9. Sutarties Šalys pareiškia, kad perskaitė sutartį, suprato jos turinį, padarinius ir ją pasirašė kaip dokumentą, atitinkantį jų valią ir tikslus.
9.10. Ši sutartis pasirašoma elektroniniais kvalifikuotais parašais.
X. ŠALIŲ REKVIZITAI

